L 152/18 Jurnalul Oficial al Uniunii Europene 22.5.2014 DECIZII DECIZIA COMISIEI din 22 februarie 2012 privind ajutorul de stat nr. SA.29608 (C37/10) acordat de Ungaria pentru recapitalizarea FHB Jelzălogbank Nyrt [notificată cu numărul C(2012) 1021] (Numai textul în limba engleză este autentic) (Text cu relevanță pentru SEE) (2014/296JUE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte observațiile în conformitate cu dispozițiile menționate anterior (!) şi având în vedere observațiile acestora, întrucât: I. PROCEDURA (1) La 25 martie 2009, Ungaria a acordat băncii FHB Jelzălogbank Nyrt (denumită în continuare „FHB” sau „banca”) un credit de stat pe termen mediu în valoare de 120 de miliarde de forinți (HUF) [aproximativ 410 () milioane EUR] în cadrul schemei de consolidare a lichidităților pentru băncile ungare, aprobată de Comisie la 14 ianuarie 2010 ()). La 31 martie 2009, autoritățile ungare au recapitalizat FHB cu suma de 30 de miliarde HUF (aproxi- mativ 100 de milioane EUR) sub formă de acţiuni preferențiale nou-emise cu dividende speciale, plus o acţiune cu drept de vot, acordată la 31 martie 2009 în cadrul schemei de garantare și recapitalizare aprobate de Comisie ()). (2) Prin scrisorile din 3 aprilie, 13 mai, 14 iulie și 11 septembrie 2009, Comisia a solicitat informații de la autorită- țile ungare cu privire la condițiile recapitalizării. Autorităţile ungare au răspuns prin scrisorile din 24 aprilie, 2 iunie, 12 august şi 9 octombrie 2009. (3) Din cauza unor îndoieli cu privire la viabilitatea băncii la momentul recapitalizării, Comisia a solicitat Ungariei, la 19 octombrie 2009, să prezinte un plan de restructurare a FHB în conformitate cu Comunicarea Comisiei privind restabilirea viabilității și evaluarea măsurilor de restructurare luate în sectorul financiar, în contextul crizei actuale, în conformitate cu normele privind ajutoarele de stat (*) (denumită în continuare „Comunicarea privind restructu- rarea”). Ungaria a furnizat informații suplimentare la 12 și 19 noiembrie 2009, precum și un proiect de plan de restructurare, la 26 ianuarie 2010. (4) La 19 februarie 2010, FHB a rambursat statului valoarea totală a recapitalizării. () JO C178,18.6.2011,p.7. () Pe baza cursului de schimb EUR/HUF (289,63) din 15 februarie 2012. () JO C47,25.2.2010,p. 16. () JO C147,27.6.2009,p.2. () JO C195, 19.8.2009,p. 9.